pythainlp/thai_wikipedia_clean_20230101 huggingface dataset:
พวกกัชได้เบาะแสจากปีศาจปริศนาเรื่องฟาอูโด้ ก็พบกับปีศาจที่ชื่อมอมอนมีสัมผัสจับคลื่นปีศาจตัวอื่นจึงไปขอร้องกับเตือนสติให้ร่วมมือ กับเคนโจเม่เผลอบอกเบาะแสว่า สิ่งปลูกสร้างยักษ์นั้นคือผนึกของปีศาจที่มีขนาดยักษ์ใหญ่กว่าภูเขาหลายเท่า พวกกัชร่วมเดินไปที่ฟาอูโด้ เพื่อช่วยพวกคนที่โดนคำสาปกับหาทางส่งฟาอูโด้กลับโลกปีศาจ พอทำลายผนึกได้ ลีโอชวนพวกปีศาจยอมเป็นพวก เพื่อไล่ล่าปีศาจที่เหลือ ทางพวกกัชก็หาทางรับมือกับถ่วงเวลารอเครื่องส่งฟาอูโด้กลับโลกปีศาจทำงาน กัชสู้เสมอกับลีโอ แต่คิโยมาโระถูกลูกหลงจาการต่อสู้จนตาย กับกัชที่โกรธแค้นจนพลังในตัวตื่นขึ้นมา พวกกัชจึงรักษาคิโยมาโระทัน แต่ก็สาหัสจึงให้นอนพักฟื้น ทางลีโอก็ถูกเซออนทำร้ายชิงฟาอูโด้ไปก็สั่งให้ปีศาจพวกลีโอยอมเป็นพวกกับแบ่งพลังให้เก่งกว่าเดิม กับคุมด่านต่างๆ ก่อนถึงสมอง ดร.ปริศนาก็รวบรวมปีศาจให้ตามมาช่วยคือเท็ดกับบารี่ ส่วนบราโก้คอยถ่วงเวลาข้างนอก พอพวกกัชแพ้หมด คิโยมาโระฟื้นพอดีจัดการพวกปีศาจที่เหลืออยู่ กับสู้ตัดสินกับเซออน จนรู้ว่าแท้จริงเซออนคือพี่ชายฝาแฝดของกัช โดยพ่อของทั้งคู่คือราชาโลกปีศาจ พอกัชใช้บาโอ แต่พลังแรงกว่าเดิมกัดกินเจ้าของ พอพวกทีโอถูกช่วย กัชใช้บาโอตัดสินกับเซออนอีกที จนความเกลียดชังในตัวเซออนกับดิวโฟหายไป ทางเซออนที่แพ้จนหมดสติ ก็เห็นความจำของกัชที่ชิงมาจนรู้ว่าพ่อจงใจมอบบาโอให้กัช กับมอบจิตใจด้านลบให้ตน โดยฝึกเซออนสารพัดเผื่อตอนที่กัชถูกพลังครอบงำ เซออนได้ส่งกัชกลับโลกปีศาจ กับชีวิตที่กัชอยู่อย่างเจ็บปวด แต่ก็มีความหวังพอรู้ว่ามีครอบครัวจะเจอกันอีกที พอเซออนฟื้นก็ขอโทษ คืนความจำกับมอบพลังทั้งหมดให้ กับจดหมายบอกลาก่อนหายไป แต่กุญแจควบคุมฟาอูโด้พัง ฟาอูโด้ถึงญี่ปุ่นเกิดคลั่ง พวกกัชจึงเร่งรวบรวมทุกคนในตัวฟาอูโด้ส่งผ่านเครื่องวาร์ปไปข้างนอก โดยคิโยมาโระกับกัชใช้บาโอที่มีพลังของเซออนปราบฟาอูโด้ลงได้ จนเครื่องส่งฟาอูโด้กลับโลกปีศาจทำงาน
หลังจากนั้นดิวโฟที่ได้สติก็เข้าใจว่าตนควรเริ่มต้นชีวิตใหม่ กับทางคิโยมาโระเรียนม.3 ใช้ชีวิตตามปกติ แต่พลัง Answer Talker จากผ่านความตาย พลังก็ปิดตัว แต่ได้รู้เบาะแสจากจดหมายของเซออนว่า ผ้าคลุมของกัชยืดหดเหมือนของเซออน กับคำใบ้ถึงความจริงของศึกชิงราชาโลกปีศาจ และอาชูลอนมาก็ท้าสู้วัดกำลังกับจากไป
ตอนปีศาจเหลืออยู่ 10 ตน จนรู้ว่าแท้จริง หลังจากเริ่มศึกผ่านมาเกือบ 2 ปี ปีศาจที่โลกปีศาจคือผีไร้ร่าง กับมีกฏให้ราชามีอำนาจดั่งเทพคือสร้างโลกปีศาจในอุดมคติกับมีสิทธิเลือกลบปีศาจได้ตามใจ
ทางอาสที่สู้แพ้โกมไปไม่นาน เอรี่มาบอกพวกกัชให้สู้ต่อ อาชูลอนจึงบอกเรื่อง โกมคือพวกเคลียร์ที่เริ่มไล่ล่าปีศาจ กัชกับอาชูลอนจึงรีบไไปช่วยบราโก้จากเคลียร์ แต่เคลียร์ถูกอาชูลอนก่อนแพ้ทำร้านจนสาหัส จึงหนีไปฟื้นตัวเป็นเวลา 10 เดือน ก่อนได้ร่างสมบูรณ์ ทางกัชกับบราโก้ที่เจ็บหนักพอฟื้นตัวจึงไปรวมตัวกับทุกคนที่บ้านคิโยมาโระเพื่อปรึกษาแผน พอดิวโฟที่รู้เรื่องจึงมาแนะนำกับฝึกสอนทุกคน คือให้กัชฝึกกำลังกับใช้ผ้าคลุม ทีโอฝึกควบคุมแฝง บราโก้ฝึกไปใช้ชีวิตในสนามแม่เหล็กแรงทั่วไป ม้าเหล็กไปแอฟริกาาเพื่อฝึกเอาตัวรอด กับเคนโจเม่ฝึกดึงพลังมนต์ออกมา กับคู่หูทุกคนฝึกดึงพลังใจให้ได้เต็มที่
พอผ่านไป 8 เดือน เคนโจเม่เป็นเพื่อนกับปาปีเปียว แต่ทั้งคู่ถูกโกมไล่ล่า ทางโกมที่สู้แพ้ แต่เคลียร์ก็ทำลายหนังสือของคู่จนโกมหนีไป โกมที่ถูกเตือนสติจึงกลับตัวไปท้าสู้แพ้เคลียร์ แต่ก็รีบไปหากัชเพื่อบอกที่อยู่กับเคลียร์กับขอให้เผาหนังสือ
4 วันต่อมา ได้เขียนจดหมายหาทุกคนที่เคยร่วมต่อสู้ตั้งแต่โซฟีสให้รู้ถึงเรื่องศึกราชากับเคลียร์ ทางเคลียร์โจมตีใส่กัชกับทีโอที่เป็นนกต่อ แต่ม้าเหล็กมาช่วยพวกกัชทันกับรวมตัว สุดท้ายทีโอที่เจ็บหนักจนหนังสือถูกเผา กับม้าเหล็กที่สาหัสฝืนไปพวกกัชไปต่อเท่าที่ทำได้ แต่ซันบีมขอให้เมงุมิเผาหนังสือ เพราะถ้าไม่ทำม้าเหล็กได้หมดแรงตายแน่ บราโก้ที่ไปถึงเคลียร์ก่อนจึงออมมือสู้ถ่วงเวลา พอกัชไปถึงทั้งคู่ไล่ต้อนเคลียร์จนราบรื่น แต่เคลียร์ใช้ชินเคลียร์ แท้จริงเคลียร์คือปีศาจที่ถูกมนต์ครอบงำกลายเป็นปีศาจขนาดยักษ์ไล่ต้อนทั้งคู่ กัชที่ไม่ยอมฝืนสู้จนเพื่อนเด็กปีศาจในศึกนี้มาช่วยมอบมนต์ระดับชินของแต่ละคนมาช่วยปราบเคลียร์ลงได้ กับรู้ว่าเป้าหมายของศึกชิงราชาโลกปีศาจ เพื่อหาผู้มีคุณสมบัติของการเป็นราชาที่แท้จริง จนปีศาจเหลือแค่กัชกับบราโก้ คิโยมาโระขอเวลาผ่อนไปอีก 3 เดือน เพื่อให้เรียนจบม.3
3 เดือนต่อมา กัชกับบราโก้สู้ตัดสินกัน ผลคือกัชชนะได้เป็นราชา บอกลากับคิโยมาโระ
ไม่กี่เดือนต่อมา เหล่าเด็กปีศาจ 100 ได้เขียนจดหมายผ่านมิติมาสู่เจ้าของหนังสือเพื่อบอกถึงชีวิตเป็นยังไงกันบ้าง แค่ฉบับเดียวเท่านั้น
กั๊ช!!
กั๊ชเบล
รางวัลภาพยนตร์แห่งชาติ สุพรรณหงส์ ครั้งที่ 16
พิธีมอบรางวัลภาพยนตร์แห่งชาติ สุพรรณหงส์ ครั้งที่ 16 ประจำปี พ.ศ. 2549 จัดโดยสมาคมสมาพันธ์ภาพยนตร์แห่งชาติ จัดขึ้นเมื่อคืนวันที่ 9 กุมภาพันธ์ พ.ศ. 2550 ณ สวนรัก อนุสาวรีย์ท้าวสุรนารี จังหวัดนครราชสีมา โดยมี นายสุวัจน์ ลิปตพัลลภ เป็นประธาน
ภาพยนตร์ที่เข้าประกวดมีทั้งหมด 41 เรื่อง จากภาพยนตร์ที่ออกฉายในปี พ.ศ. 2549 ภาพยนตร์เรื่อง 13 เกมสยอง เข้าชิงมากที่สุด 13 รางวัล จากทั้งหมด 16 รางวัล โดยไม่มีภาพยนตร์จาก ไฟว์สตาร์ โปรดักชั่น เข้าประกวด เนื่องจากความขัดแย้งในการประกวดประจำปี 2548 ( คือเรื่อง "เปนชู้กับผี" และ "Invisible Waves คำพิพากษาของมหาสมุทร" )
ฮิปฮอป
ฮิปฮอป  หรืออาจเขียนเป็น ฮิป-ฮอป (hip-hop) มีความหมายถึงในด้านดนตรีแนวฮิปฮอป ที่เป็นที่นิยมสำหรับวัยรุ่นอเมริกาและทั่วโลก จนถูกยกระดับให้เป็นวัฒนธรรมอย่างหนึ่ง ซึ่งมีรากฐานการพัฒนามาจากชาวแอฟริกัน-อเมริกัน และ ชาวละติน โดยในช่วงยุค 70' หลังจากที่ดนตรีดิสโก้ที่พัฒนามาจาก แนวเพลงฟังค์ ในแบบของโมทาวน์ ได้รับความนิยมอย่างแพร่หลาย ทำให้มีการเปิดแผ่นเพลงในคลับต่าง ๆ และด้วยการพัฒนาทางด้านเทคโนโลยี เกิดการสร้าง loop, beat ใหม่ ๆ ขึ้นมา ดนตรีฮิปฮอป จึงถือกำเนิดขึ้น
คำว่า ฮิปฮอป มักถูกยกเครดิตให้กับ Keith Cowboy แร็ปเปอร์วง Grandmaster Flash &amp; The Furious Five ถึงแม้ว่าในยุคนั้นศิลปินอย่าง LoveBug Starski, Keith Cowboy, และ DJ Hollywood จะถูกเรียกในนามของ Disco Rap แต่เครดิตก็มักยกให้กับ Keith Cowboy
ในช่วงยุค 70' เมื่อวัยรุ่นในย่านละแวกใกล้เคียงต้องการจะจัดงานปาร์ตี้ รื่นเริง block party ดนตรีฮิปฮอปจึงได้รับการแพร่ขยายเป็นที่รู้จัก ซึ่งฮิปฮอปก็ไม่ได้ถูกจำกัดแค่ว่าเป็นแนวดนตรีชนิดหนึ่งอีกต่อไป แต่ยังได้รับการยกระดับให้เป็น วัฒนธรรมอย่างหนึ่งด้วย โดย วัฒนธรรมฮิปฮอปจะเกิดขึ้นได้โดยต้องมีปัจจัย 4 อย่าง คือ
ตอนต้นยุค 70s เริ่มจากดีเจในสมัยนั้นที่เป็นส่วนในการเล่นดนตรีแนวเบรก-บีท (break-beat) ซึ่งเป็นที่นิยมในการเต้นรำในสมัยนั้น
DJ Kool Herc และ Grandmaster Flash ได้แยกการดีเจออกมาโดยเน้นเพื่อให้เป็นการเต้นรำได้ตลอดทั้งคืน
เบรก-บีทนั้นก็พัฒนามาจากเพลงฟังก์ที่มีพวกเครื่องเล่นเพอร์คัชชันเล่นอยู่ด้วย และนี่ก็เป็นการพัฒนาของดีเจ รวมถึงคัตติง (cutting) ด้วย
การแร็ปนั้น พวก MC ตอนแรกจะพูดเพื่อโปรโมทให้ดีเจในงานปาร์ตี้ต่าง ๆ แต่เริ่มมีการพัฒนาโดยการใส่เนื้อร้องลงไป โดยเนื้อหาอาจจะเกี่ยวกับชีวิต เรื่องรอบตัว ยาเสพติด เซ็กส์ โดย Melle Mel มักถูกยกเครดิตว่าเป็น MC คนแรก
ปลายยุค 70s ดีเจหลายคนได้ออกแผ่น โดยมีการแร็ปลงจังหวะเพลง เพลงที่ดัง ๆ มีอย่าง Supperrappin ของ Grandmaster Flash &amp; The Furious Five, The Breaks ของ Kurtis Blow และ Rapper's Delight ของ The Sugar Hill Gang เป็นต้น
จนกระทั่งในปี 1983 ฮิปฮิอปถูกย้ำให้ชัดเจนขึ้นเมื่อ Afrika Bambaataa and the Soulsonic Force ได้ออกแผ่นที่ชื่อว่า Planet Rock แทนที่จะเป็นการแร็ปในจังหวะดิสโก้ Bambaataa ได้ใช้เสียงอีเลคโทรนิกแบบใหม่ขึ้นมาแทน โดยเทคโนโลยีซินธิไซเซอร์สมัยนั้น
จนกระทั่ง ฮิปฮอปเข้าสู่กระแสหลัก เป็นที่นิยมอย่างมากในยุค 90s
มาสก์ไรเดอร์ไฟซ์
กันดั้มเอกซ์
รางวัลภาพยนตร์ไทย ชมรมวิจารณ์บันเทิง ครั้งที่ 15
พิธีมอบรางวัลภาพยนตร์ไทย ชมรมวิจารณ์บันเทิง ครั้งที่ 15 ประจำปี พ.ศ. 2549 จัดโดยชมรมวิจารณ์บันเทิง ประกาศผลวันที่ 22 กุมภาพันธ์ พ.ศ. 2550
Ka (К, к) เป็นอักษรหนึ่งในอักษรซีริลลิก มีลักษณะคล้ายอักษรละติน K ไม่ว่าจะเป็นตัวเล็กหรือตัวใหญ่ แตกต่างกันเล็กน้อยตรงที่เส้นขวาบน จะเป็นจะงอยเหมือนวงเล็บปีกกาเปิด { อักษรนี้ใช้สำหรับแทนเสียง // เหมือน k ในภาษาอังกฤษหรือ ค ในภาษาไทย
อักษรนี้มีพัฒนาการมาจากอักษรกรีก แคปปา ชื่อเดิมคือ "kako" และมีค่าของเลขซีริลลิกเท่ากับ 20
KA หรือ Ka หรือ ka อาจหมายถึง
อะแด็ปเตอร์แพตเทิร์น
อะแด็ปเตอร์แพตเทิร์น (Adapter pattern) เป็นดีไซน์แพตเทิร์น ที่ใช้เชื่อมการทำงานระหว่างคลาสผู้เรียกและคลาสที่ถูกเรียกในกรณีที่คลาสที่ถูกเรียกมีเมธอดที่แตกต่างจากที่ผู้เรียกคาดหวัง ตัวอย่างที่เห็นได้ในชีวิตประจำวันเช่น หม้อแปลงไฟฟ้า หรือปลั๊กไฟที่มีขาต่างรูปทรงต่างกันจะต้องมีตัวแปลงเพื่อต่อเชื่อมเป็นต้น
การสร้างคลาสสำหรับทำหน้าที่เป็นอะแด็ปเตอร์สามารถทำได้สองวิธีดังนี้
วิธีการแบบ inheritance ให้คลาสอะแด็ปเตอร์ซับคลาสจากคลาสที่จะถูกใช้งานจริงและให้อิมพลิเมนท์อินเตอร์เฟสตามที่คลาสผู้เรียกคาดหวัง ความสัมพันธ์ระหว่างผู้แปลงและผู้ถูกแปลงจะเป็นในแบบ is-a ดังภาพประกอบ
วิธีการแบบ delegation ให้คลาสอะแด็ปเตอร์อิมพลิเมนท์อินเตอร์เฟสตามที่คลาสผู้เรียกคาดหวังแต่ไม่ต้องซับคลาส คลาสอะแด็ปเตอร์เรียกเมธอดของคลาสที่จะถูกใช้งานผ่านทางอ็อบเจกต์ของคลาสที่ถูกใช้งานนั้น ความสัมพันธ์ระหว่างผู้แปลงและผู้ถูกแปลงจะเป็นในแบบ has-a ดังภาพ
ซอร์สโค้ดอะแด็ปเตอร์แบบ inheritance
ซอร์สโค้ดอะแด็ปเตอร์แบบ delegation
อินเตอร์เฟสที่โค้ดผู้เรียกคาดหวัง
ภูเขาไฟโกโตปักซี
ภูเขาไฟโกโตปักซี  ตั้งอยู่ในประเทศเอกวาดอร์ ห่างจากเมืองหลวงกีโตเพียง 48 กิโลเมตร บนเทือกเขาแอนดีส ภูเขาไฟโกโตปักซีเป็นภูเขาไฟที่ยังไม่ดับที่อยู่สูงที่สุดในโลก มีความสูงกว่า 5,896 เมตร ปากกรวยมีรูปร่างสมมาตรทุกด้านบนยอดเขามีหิมะปกคลุมตลอดปี ระเบิดครั้งล่าสุด เมื่อปี ค.ศ. 1877
Ќ
Kje (Ќ, ќ) เป็นอักษรหนึ่งในอักษรซีริลลิก มีใช้เฉพาะภาษามาซิโดเนีย ใช้แทนเสียง หรือ เหมือนเสียง จ ในภาษาไทย สามารถถ่ายอักษรออกมาเป็น ć หรือ kj คำที่ใช้อักษรนี้ส่วนใหญ่จะเป็นคำที่ยืมมาจากภาษาเซอร์เบียซึ่งใช้อักษร Tshe (Ћ, ћ) แทนเสียงดังกล่าว ตัวอย่างเช่นคำว่า "น้ำตาล" ในภาษามาซิโดเนียสะกดเป็น Шеќер "(Šećer/Šekjer เช็จจอร์)" ในภาษาเซอร์เบียจะสะกดเป็น Шећер ซึ่งอ่านออกเสียงเดียวกัน
พลอย (ภาพยนตร์)
พลอย ภาพยนตร์ยาวเรื่องที่หกของเป็นเอก รัตนเรือง เป็นภาพยนตร์แนวดราม่า (Drama) เป็นเรื่องของสองสามีภรรยาชาวไทยที่อาศัยอยู่ที่ต่างประเทศที่มางานศพของญาติที่ประเทศไทย และฝ่ายสามีได้ไปช่วยเหลือเด็กสาวคนนึงไว้ มันทำให้ความสัมพันธ์ของคนทั้งคู่เริ่มเข้าสู่วังวนของปัญหา นำแสดงโดย ลลิตา ศศิประภา, อภิญญา สกุลเจริญสุข, พรวุฒิ สารสิน และ อนันดา เอเวอริ่งแฮม
พลอยเป็นเรื่องของสองสามีภรรยาชาวไทยที่อาศัยอยู่ที่เมืองนอกเป็นเวลาเจ็ดปี เมื่อทั้งสองต้องกลับเมืองไทยเพื่อร่วมงานศพของญาติคนหนึ่ง และเมื่อฝ่ายสามีได้เผอิญไปให้ความช่วยเหลือ พลอย เด็กสาวที่กำลังรอแม่กลับจากสต็อกโฮล์ม ความสัมพันธ์ของทั้งคู่ก็เริ่มเข้าสู่วังวนของปัญหา
พลอยเข้าฉายวันที่ 7 มิถุนายน พ.ศ. 2550 จัดจำหน่ายโดย ไฟว์สตาร์โปรดักชั่น โดยฉายรอบปฐมทัศน์เป็นครั้งแรกที่เทศกาลภาพยนตร์เมืองคานส์
ในนิตยสาร ฟิล์มแมกซ์ มีนักวิจารณ์ให้ดาว "พลอย" ทั้งหมด 11 คน รวม 36 ดาว เฉลี่ยเท่ากับ 3.27 ดาว (จากคะแนนเต็ม 4 ดาว) น่าสังเกตว่าไม่มีนักวิจารณ์คนไหนให้ 4 ดาวเต็ม แต่ขณะเดียวกันก็ไม่มีใครให้ต่ำกว่า 3 ดาว
ภาพยนตร์เรื่อง พลอย ได้รับรางวัลภาพยนตร์ยอดเยี่ยมจากสายนักวิจารณ์ ของเทศกาลหนังโอเชี่ยนซีเนแฟน ประจำกรุงเดลลี ประเทศอินเดีย ประจำปี ค.ศ.๒๐๐๗ (fipresci)
โดยคณะกรรมการได้ให้เหตุผลว่า "For its subtle and beguiling representation of fantasy, sexuality, risk, and renewal in a Contemporary urban context evoked with great skill."
นอกจากนี้ ภาพยนตร์เรื่อง พลอย ยังได้รับการเสนอชื่อเข้าชิง จาก เฉลิมไทยอวอร์ด ครั้งที่ 5 ซึ่งเป็นการลงคะแนนของสมาชิกเว็บไซต์ พันทิปดอตคอม ใน 5 สาขาด้วยกัน นั่นคือ ภาพยนตร์แห่งปี, งานกำกับภาพยนตร์แห่งปี (เป็นเอก รัตนเรือง), สาขานักแสดงหญิงในบทนำจากภาพยนตรไทยแห่งปี (ลลิตา ศศิประภา), นักแสดงหญิงในบทสมทบจากภาพยนตร์ไทยแห่งปี (อภิญญา สกุลเจริญสุข) และ บทภาพยนตร์ไทยแห่งปี (เป็นเอก รัตนเรือง)
เขากรันปาราดีโซ
กรันปาราดีโซ  ยอดเขาตั้งอยู่ในประเทศอิตาลี ทางตะวันตกเฉียงเหนือ ใกล้พรมแดนประเทศฝรั่งเศส เป็นส่วนหนึ่งของเทือกเขาแอลป์ มีความสูง 4,061 เมตร และตั้งอยู่ในเขตอุทยานแห่งชาติกรันปาราดีโซ
ไซ
ไซ อาจหมายถึง
โคนัน เจ้าหนูยอดนักสืบ
เนื้อเรื่องย่อ
วันหนึ่ง นักสืบม.ปลาย วัย 17 ปี ที่ชื่อ คุโด้ ชินอิจิ ไปเที่ยวสวนสนุก Tropical Land กับเพื่อนตั้งแต่สมัยเด็ก ชื่อ โมริ รัน แล้วระหว่างนั้นก็เกิดคดีฆาตกรรมขึ้น ชินอิจิก็ได้ทำการคลี่คลายคดีได้สำเร็จ แต่ก็ยังเคลือบแคลงใจชาย 2 คนในผู้ต้องสงสัย เลยแอบสะกดรอยตามไป จึงได้ไปเห็นหนึ่งในผู้ต้องสงสัยซึ่งเป็นชายในชุดดำ (วอดก้า) กำลังก่อคดีอยู่ ชินอิจิที่แอบมองอยู่ไม่ทันระวังตัว ชายชุดดำอีกคน (จีน) ก็ได้ใช้ของแข็งตีที่หัวของชินอิจิ ทำให้ชินอิจิสลบไป แล้วจับกรอกยาพิษ ซึ่งทำให้ชินอิจิตัวเล็กลงเป็นเด็ก เมื่อชินอิจิตื่นขึ้นมา เขาก็ได้ค้นพบว่าตัวเองได้กลายเป็นเด็กอายุ 7 ขวบ
ด้วยความตกใจชินอิจิรีบวิ่งไปหาเพื่อนบ้าน ด.ร. อากาซะ เพื่อบอกเรื่องนี้ ดร. จึงช่วยหาเสื้อผ้ามาเปลี่ยนให้ ระหว่างนั้นเอง รันก็มาที่บ้านดร. เพื่อถามหาชินอิจิ ชินอิจิที่ร่างเล็กอยู่ เลยต้องรีบคว้าแว่นมาใส่ พอรันถามว่าชื่ออะไร ชินอิจิ ชำเลืองไปเห็นชื่อหนังสือของ เซอร์ โคนัน ดอยส์ บนชั้นหนังสือของดร. จึงบอกไปว่าชื่อ เอโดกาวา โคนัน
พ่อแม่ของโคนันอยู่ต่างประเทศ ดร.อากาซะ จึงแนะนำให้โคนันไปอยู่ที่บ้านของรัน กับพ่อของเธอที่ทำอาชีพเป็นนักสืบรับจ้างขื่อ โมริ โคโกโร่ ซึ่งเป็นนักสืบที่ไม่ได้เรื่อง เผื่อจะได้ติดตามข่าวของพวกชายชุดดำได้ หลังจากที่โคนันไปอยู่ที่บ้านของรันไม่นาน เมื่อเกิดคดีต่างๆขึ้น โคนันก็จะช่วยคลี่คลายคดีแทนโมริ โคโกโร่ โดยใช้ปืนยาสลบทำให้หลับ แล้วใช้โบหูกระต่ายเปลี่ยนเสียง ซึ่งเครื่องมือเหล่านี้ ดร. เป็นคนทำทั้งนั้น
อย่างไรก็ตาม การคลี่คลายคดีของโคนัน ทำให้ โคโกโร่ กลายเป็นนักสืบที่โด่งดัง จนได้มีชื่อว่า โคโกโร่ นิทรา ต่อมาก็มีคดีมากมายเกิดขึ้นเพื่อให้โคนันคลี่คลายอยู่เสมอ ในขณะเดียวกัน โคนันก็พยายามที่จะตามหาชายชุดดำเพื่อที่จะคืนร่างเป็นชินอิจิคนเดิมให้ได้
ตัวการ์ตูนหลักในเรื่อง
โคนัน(คุโด้ ชินอิจิ) นักเรียนชั้นปีที่ 2 โรงเรียนมัธยมปลายเทตันอายุ 17 ปี เป็นลูกชายของคุโด้ ยูซากุ และคุโด้ (ฟุจิมิเนะ) ยูกิโกะ เกิดเมื่อวันที่ 4 พฤษภาคม คลั่งไคล้เชอร์ล็อคโฮมอย่างมาก พ่อแม่ย้ายไปอยู่ที่ลอสแองเจลิส ส่วนตัวเองอยู่ที่ประเทศญี่ปุ่นคนเดียวตั้งแต่อายุ 14 ปี จากอิทธิพลของพ่อที่เป็นนักเขียนนิยายสืบสวน ทำให้หลงใหลการสืบสวน และมีชื่อเสียงในฐานะนักสืบ ม.ปลาย ชินอิจิเป็นคนฉลาด มีไหวพริบ ช่างสังเกต มีความมั่นใจในตนเอง และเนื้อหอมมาก ชินอิจิมีความสามารถพิเศษหลายอย่าง เช่น เล่นฟุตบอล ขับเฮลิคอปเตอร์ ชินอิจิไม่ชอบทานลูกเกด แต่ชอบเลมอนพายมากเป็นที่สุด สิ่งที่ชินอิจิไม่เก่งเลย คือ การร้องเพลงหลังจากโดนชายชุดดำจับทานยาที่ทำให้ตัวเล็กลง ชินอิจิก็ได้เปลี่ยนชื่อเป็นเอโดะกาว่า โคนัน และได้ย้ายไปอาศัยอยู่กับนักสืบโมริ โคโกโร่
โมริ รัน เป็นเพื่อนสมัยเด็กกับชินอิจิ และเป็นลูกสาวของนักสืบโมริ โคโกโร่ และทนายคิซากิ เอริ รันมีทั้งความเข้มแข็ง อ่อนโยน และยังเก่งคาราเต้มากอีกด้วย ตั้งแต่พ่อแม่แยกทางกันรันต้องคอยดูแลพ่อ และพยายามทำให้ทั้งสองคนคืนดีกัน หลังจากที่ชินอิจิหายสาบสูญ และเด็กน้อยที่ชื่อว่าโคนันได้ปรากฏตัวขึ้น รันก็สงสัยว่าชินอิจิและโคนันเป็นคนๆ เดียวกัน แต่ชินอิจิก็พยายามปกปิดความลับเอาไว้เพื่อความปลอดภัยของรัน
โมริ โคโกโร่ พ่อของโมริ รัน มีฉายว่า "โคโกโร่นิทรา" เพราะท่าทางเวลาคลี่คลายคดีเหมือนคนนอนหลับ ซึ่งเป็นผลจากปืนยาสลบของโคนัน อย่างไรก็ตามโคโกโร่ก็ยินดีรับความชื่นชมทั้งๆ ที่ไม่รู้ว่า ตัวเองได้ทำอะไรไปบ้าง โคโกโร่มีนิสัยเจ้าชู้และสูบบุหรี่จัดมาก ชอบเล่นไพ่นกกระจอก แต่ก็มีข้อดีคือเล่นยูโดเก่ง และยิงปืนได้แม่น นักร้องที่ชื่นชอบมากคือโอกิโนะ โยโกะ เเละเมื่อก่อนยังเคยเป็นตำรวจเเผนกฆาตกรรมอีกด้วย
ดร.อากาสะ ฮิโรชิ เป็นนักวิทยาศาสตร์เพื่อนบ้านของคุโด้ ชินอิจิอายุ 52 ปี อยู่บ้านเลขที่ 22 หมู่ 2 เบกะโจ คอยช่วยเหลือโคนันทุกๆ เรื่อง นอกจากนั้นก็ได้ประดิษฐ์ของให้โคนันไว้ใช้ตอนสืบสวนคดี ที่ใช้บ่อยๆ คือ หูกระต่ายเปลี่ยนเสียงที่ยิงยาสลบได้ และรองเท้าเพิ่งพลังไว้เตะลูกฟุตบอลสกัดคนร้าย
เมงูเระ จูโซ เป็นตำรวจที่เกลียดการใช้นกต่อที่สุด มักเจอโคนันตอนเกิดคดีฆาตกรรมอยู่เสมอ
โคจิม่า เกนตะ หนึ่งในสมาชิกขบวนการนักสืบเยาวชน ที่ยึดตำแหน่งหัวหน้าโดยการบังคับคนอื่นเอา เป็นเด็กใจร้อน แต่ก็มีเข้มแข็ง สามารถช่วยเหลือเพื่อนๆ เวลาตกอยู่ในอันตรายได้
ซบุรายะ มิทซึฮิโกะ หนึ่งในสมาชิกขบวนการนักสืบเยาวชน ที่ดูท่าจะมีหลักการและเหตุผลมากกว่าเด็กคนอื่น ชอบวิชาวิทยาศาสตร์มาก
โยชิดะ อายูมิ หนึ่งในสมาชิกขบวนการนักสืบเยาวชน เป็นเด็กที่น่ารักและมีน้ำใจกับเพื่อนเสมอ
ไฮบาระ ไอ(มิยาโนะ ชิโฮ) ใช้โค้ดเนมว่า "เชอรี่" เป็นคนผลิตยาที่ทำให้ตัวเล็กลง แต่สุดท้ายก็ต้องกินยาที่ตัวเองทำเพื่อหนีจากองค์กรชายชุดดำ หลังจากนั้นได้มาศัยอยู่กับ ดร.อากาสะ และเปลี่ยนชื่อเป็น ไฮบาระ ไอ
ฮัตโตริ เฮย์จิ นักสืบ ม.ปลายผู้มีชื่อเสียงในแถบคันไซ โอซาก้า หากชินอิจิเป็นนักสืบแห่งตะวันออก เฮย์จิก็จะเป็นนักสืบแห่งตะวันตก เป็นผู้ที่มีมาโตเกียวและถามว่า "คุโด้อยู่ไหน" ตอนที่เจอกับเฮย์จิ โคนันเป็นหวัดและดื่มเหล้าขาวเข้าไป จึงคืนร่างเป็นชินอิจิ และคลี่คลายคดีเอาชนะเฮย์จิได้อย่างสวยงาม ในตอนหลังเฮย์จิเริ่มรู้สึกว่าโคนันแปลกจากเด็กทั่วไป จนรู้ความลับที่ว่าโคนันคือชินอิจิ และกลายมาเป็นเพื่อนและคู่หูที่ดีต่อกัน
ไฟ (แก้ความกำกวม)
ไฟ อาจหมายถึง
เดลต้าฟอร์ซ
เดลตา (แก้ความกำกวม)
เดลตา อาจหมายถึง
ดร. สลัมป์
อุทยานแห่งชาติป่ากิร
อุทยานแห่งชาติป่ากิร (Gir Forest National Park) อุทยานแห่งชาติป่ากีร์ ชื่อเดิมคือ อุทยานแห่งชาติกีร์ ไลออน ตั้งอยู่บนคาบสมุทรคาเธียวาร รัฐคุชราต ทางภาคตะวันตกของประเทศอินเดีย มีพื้นที่ 1,412 ตารางกิโลเมตร หรือ 882,500 ไร่อุทยานแห่งนี้ได้ชื่อว่าเป็นแหล่งที่อยู่สุดท้ายของสิงโตเอเชีย ซึ่งเป็นสัตว์ที่หายากซึ่งได้รับการคุ้มครองในป่านี้ตั้งแต่ต้นศตวรรษที่ 20 ซึ่งในขณะนั้นเหลือเพียง 12 ตัวในอินเดีย แต่ในช่วงปลายศตวรรษ 1980 มีสิงโตเอเชียอยู่ราว 300 ตัว นอกจากสิงโตแล้วยังมี เสือดาว หมาป่าไฮยีน่า หมูป่า หมีสลอธ กวาง ลิง นกเงือก และ แร้งสีน้ำตาลที่ใกล้จะสูญพันธ์อีกด้วย
สหัสวรรษ
สหัสวรรษ  เป็นช่วงของเวลาเท่ากับหนึ่งพันปี คำว่า millennium ในภาษาอังกฤษนั้น มาจากคำภาษาละติน mille แปลว่า พัน และ annus ซึ่งแปลว่าปี
สหัสวรรษมีทั้งคริสต์สหัสวรรษและพุทธสหัสวรรษ
อุทยานแห่งชาติเกรตเบซิน
อุทยานแห่งชาติเกรตเบซิน (Great Basin National Park) ตั้งอยู่ในรัฐเนวาดา ประเทศสหรัฐอเมริกา มีเนื้อที่ 312.3 ตารางกิโลเมตร หรือ 195,187.5 ไร่ก่อตั้งขึ้นเมื่อปี พ.ศ. 2509 อุทยานแห่งชาติเกรตเบซิน ตั้งอยู่ในป่าแห่งชาติฮัมโบลด์ต ทางลาดเขาด้านใต้มีภูมิทัศน์ทีสวยงาม มียอดเขาสูงชื่อว่ายอดเขาวีลเลอร์ ซึ่งสูงถึง 3982 เมตร แม้ฤดูร้อนก็ยังมีหิมะปกคลุม ส่วนทางลาดเขาด้านตะวันออกมีถ้ำเลห์แมนซึ่งจัดเป็นอนุเสาวรีย์สถานแห่งชาติ ภายในถ้ำมีหินงอกหินย้อยที่สวยงาม และมีการค้นพบสิ่งประดิษฐของชาวอินเดียนแดงรวมทั้งที่ฝั่งศพสมัยก่อนประวัติศาสตร์ในถ้ำอีกด้วย
Ѯ
Ksi (Ѯ, ѯ) เป็นอักษรซีริลลิกยุคเก่าตัวหนึ่ง ใช้แทนเสียง // อักษรตัวนี้มีพัฒนาการมาจากอักษรกรีก ไซ (Ξ, ξ) มีค่าของเลขซีริลลิกเท่ากับ 60 ปัจจุบันเลิกใช้แล้ว
พระเจ้ามังลอก
พระเจ้ามังลอก ( "ดีแบยี่นมี่น" หรือ "นองดอจี้มี่น") เป็นพระโอรสพระองค์โตในบรรดาพระโอรส 6 พระองค์ของพระเจ้าอลองพญา ขึ้นครองราชย์เนื่องจากทรงเป็น "เอนเฉ่มี่น" หรืออุปราชวังหน้า เมื่อพระเจ้าอลองพญาสวรรคต ในสมัยของพระองค์ได้เกิดการกบฏครั้งสำคัญคือ มังฆ้องนรธา ขุนพลคู่บารมีของพระเจ้าอลองพญา รวมไปถึงการแก่งแย่งอำนาจจากเจ้านายฝ่ายพม่าด้วยกันเอง ทำให้ตลอดรัชสมัยของพระองค์ต้องทำการปราบกบฏอยู่หลายครั้ง แต่ด้วยอุปนิสัยที่มีเมตตาของพระองค์ จึงทำเพียงขับไล่หรือคุมขังผู้ทำผิดเสียเป็นส่วนมาก แต่ไม่ประหารชีวิต บางครั้งก็ถึงกับอภัยโทษให้ผู้ทำผิดอยู่บ่อย ๆ
พระเจ้ามังลอกเป็นผู้ที่สนใจศึกษาพระศาสนามากที่สุดพระองค์หนึ่ง ทั้งยังให้การทำนุบำรุงพระศาสนาด้วยดีมาตลอด มีการสร้างวัดและให้ความสำคัญกับเรื่องพระธรรมคำสอน โดยเผยแพร่ไปทั่วทั้งอาณาจักร ในสมัยของพระองค์ยังไม่มีแนวคิดที่จะเปิดศึกกับอยุธยา มีเพียงการทำสงครามกับเชียงใหม่ที่จะแยกตัวเท่านั้น
พระเจ้ามังลอกทรงพระประชวรอยู่บ่อยครั้งนับตั้งแต่ขึ้นครองราชย์ จนสุดท้ายอาการประชวรของพระองค์หนักขึ้นเรื่อย ๆ และพระองค์สวรรคตลงหลังครองราชย์ได้เพียงสามปี ผู้ที่ขึ้นครองราชย์ต่อมาคือพระเจ้ามังระ พระอนุชาของพระองค์ ซึ่งเป็นผู้ประกาศสงครามกับกรุงศรีอยุธยา พระเจ้ามังลอกมีชื่อเรียกในภาษาพม่าว่า "นองดอจี้มี่น"
Ѱ
Psi (Ѱ, ѱ) เป็นอักษรซีริลลิกยุคเก่าตัวหนึ่ง ใช้แทนเสียง // มีพัฒนาการมาจากอักษรกรีก พไซ (Ψ, ψ) มีค่าของเลขซีริลลิกเท่ากับ 700 ปัจจุบันเลิกใช้แล้ว
พระเจ้าจิงกูจา
พระเจ้าสิ่นกู้มี่น ( "สิ่นกู้มี่น") หรือจิงกูจา (စဉ့်ကူးစား) เป็นพระราชโอรสของพระเจ้ามังระ และพระมหากษัตริย์พระองค์ที่ 4 แห่งราชวงศ์โก้นบอง
พระเจ้าจิงกูจาทรงขึ้นครองราชย์ด้วยพระชันษาเพียง 20 ปี ภายหลังการสวรรคตของพระเจ้ามังระ พระองค์ได้ทรงปราบปราบบรรดาผู้ที่ต่อต้านน้อยใหญ่ซึ่งประกอบไปด้วยเชื้อพระวงศ์ พระญาติ และเหล่าขุนนางด้วยวิธีการที่เด็ดขาด คือ ประหารชีวิตเสียหลายคน และหลายคนก็ถูกลดอำนาจหรือส่งไปอยู่หัวเมืองที่ห่างไกล เช่น พระเจ้าปดุงซึ่งถูกส่งไปอยู่เมืองซะไกง์ และมีผู้ทำการควบคุมอีกชั้นหนึ่ง โดยเมื่อพระองค์ได้อำนาจเบ็ดเสร็จเด็ดขาดแล้วก็ทรงปลดอะแซหวุ่นกี้ แม่ทัพคู่บารมีของพระเจ้ามังระลงแล้วเนรเทศไปอยู่ที่เมืองซะไกง์เช่นเดียวกับพระเจ้าปดุง ทั้งที่แม่ทัพเฒ่าผู้นี้ยกกองทัพกลับมาจากการตีกรุงธนบุรี เพื่อมาควบคุมสถานการณ์ในกรุงอังวะจนเรียบร้อยและมอบพระราชอำนาจเต็มแก่พระองค์ ซึ่งหากวิเคราะห์แล้วก็อาจเป็นเพราะอะแซหวุ่นกี้มีอำนาจบารมีทางการทหารมากเกินไป รวมไปถึงเนเมียวสีหบดี, เนเมียวสีหตู และเหล่าขุนนางเก่าในพระเจ้ามังระพระองค์ก็ประหารทิ้งบ้าง ปลดทิ้งเสียจากตำแหน่งบ้างไปอีกหลายคน การใช้พระเดชเช่นนี้ทำให้ระหว่างการครองราชย์ผู้คนรอบตัวต่างหวาดระแวงภัยที่อาจมาถึงตัวเมื่อใดก็ได้
การถูกโค่นบัลลังก์.
หลังจากพระเจ้าจิงกูจาครองราชย์เพียง 5 ปี ก็ถูกเชื้อพระวงศ์พระองค์หนึ่ง คือ หม่องหม่อง โอรสของพระเจ้ามังลอก ก่อรัฐประหารยึดพระราชวังในระหว่างที่พระองค์เสด็จไปสักการะพระพุทธรูปสิงหดอที่ทางเหนือ โดยความช่วยเหลือของขุนนางและเชื้อพระวงศ์หลายคน (เชื่อว่ารวมทั้งอะแซหวุ่นกี้ที่ทนต่อการบริหารราชการของพระองค์ไม่ได้) แต่แรกพระเจ้าจิงกูจาคิดจะหนีไปอาศัยอยู่เมืองกะแซ แต่เป็นห่วงพระราชชนนีจึงลอบลงมาใกล้เมืองอังวะ แล้วมีหนังสือเข้าไปทูลให้ทราบว่าจะหนีไปเมืองกะแซ แต่พระราชชนนีเขียนห้ามปรามว่า "ลูกเกิดมาในเศวตฉัตรกรุงอังวะนี้ หากจะต้องตาย ก็ตายเสียในกรุงอังวะอย่างพระมหากษัตริย์เถิด ที่จะหนีไปพึ่งใบบุญเมืองน้อย ให้เขาส่งกองทัพตามไปจับนั้นไม่ควร" พระเจ้าจิงกูจาจึงได้สติ เกิดความองอาจ แกล้วกล้า ทรงเดินนำเหล่าข้าราชบริพารกลับมา ประหนึ่งเสด็จกลับจากการประพาสคืนสู่พระนคร พวกไพร่พลที่รักษาประตูเมืองเห็นพระเจ้าจิงกูจาเสด็จกลับมาโดยไม่หวาดหวั่นต่อภัยอันตราย ก็พากันเกรงกลัวในพระบรมเดชานุภาพ ไม่มีใครกล้าจับหรือต่อสู้ แม้เสด็จเข้ามาในตัวเมืองแล้วก็ไม่มีใครต้านทานพระองค์เลย พออะตวนหวุ่นซึ่งมีศักดิ์เป็นพ่อตาคนหนึ่งของพระองค์ทราบเข้าก็เกิดบันดาลโทสะ เนื่องจากพระองค์เคยเมามายแล้วฆ่าพระสนมเอกลูกสาวของอะตวนหวุ่น เขาจึงคุมรี้พลของตนมาล้อมจับพระเจ้าจิงกูจา จากนั้นอะตวนหวุ่นจึงลงมือสังหารพระเจ้าจิงกูจาสิ้นพระชนม์ที่เมืองอังวะนี้เอง พอพระเจ้าปดุงซึ่งมีศักดิ์เป็นอาของพระเจ้าจิงกูจาทราบความว่าอะตวนหวุ่นฆ่าพระเจ้าจิงกูจา ก็ทรงพระพิโรธเป็นอย่างมาก เนื่องจากควรนำตัวมาถวายโดยละม่อม ไม่ควรจะฆ่าฟันเจ้านายโดยพลการ จึงให้เอาตัวอะตวนหวุ่นไปประหารชีวิตเสีย
พระเจ้าจิงกูจามีชื่อเรียกในภาษาพม่าว่า "สิ่นกู้มี่น"
อุทยานแห่งชาติเกรต เบซิน
ราชวงศ์โก้นบอง
ราชวงศ์โก้นบอง (, , "กุน์ะเภาง์") ราชวงศ์อลองพญา หรือ ราชวงศ์คองบอง หรือเป็นที่รู้จักใน จักรวรรดิพม่าที่สาม (တတိယမြန်မာနိုင်ငံတော်) เป็นราชวงศ์ที่ 3 ในประวัติศาสตร์พม่า และเป็นราชวงศ์สุดท้ายของพม่า ก่อนที่จะตกเป็นเมืองขึ้นของสหราชอาณาจักร และสิ้นสุดการปกครองระบอบราชาธิปไตยของพม่า
ราชวงศ์อลองพญานั้นได้รับการสถาปนาขึ้นโดยการเสวยราชสมบัติของพระเจ้าอลองพญาในปี พ.ศ. 2295 พระองค์ขับไล่ชาวมอญและยึดครองอาณาจักรมอญได้อีกครั้งในปี พ.ศ. 2302 ภายหลังการล่มสลายของราชวงศ์ตองอู ทั้งยังสามารถกลับเข้ายึดครองเมืองมณีปุระได้ในช่วงเวลาเดียวกัน ทรงสถาปนาเมืองชเวโบขึ้นเป็นราชธานี ก่อนจะย้ายไปที่อังวะและทรงพัฒนาเมืองย่างกุ้ง หมู่บ้านชาวประมงเล็ก ๆ ขึ้นเป็นเมืองท่าสำคัญ
ต่อมาพระเจ้าอลองพญาได้ทรงนำทัพบุกกรุงศรีอยุธยา เนื่องจากทางอยุธยาได้ให้การสนับสนุนมอญที่ลี้ภัยสงครามเข้ามาพึ่งกษัตริย์ไทย ซึ่งตรงกับรัชสมัยสมเด็จพระเจ้าเอกทัศและไม่พอใจที่อยุธยายึดเรือสินค้าที่จะเดินทางมาค้าขายกับพม่าที่เมืองมะริด โดยเดินทัพเข้ามาทางด่านสิงขร จังหวัดประจวบคีรีขันธ์ แต่ไม่ประสบความสำเร็จและสิ้นพระชนม์หลังจากการทำสงครามครั้งนั้น พระเจ้ามังระผู้เป็นพระราชโอรสของพระองค์ได้สืบทอดเจตนารมณ์ของพระราชบิดาต่อ โดยได้ส่งทัพใหญ่มา 2 ทางล้อมกรุงศรีอยุธยาในปี พ.ศ. 2307 ทางหนึ่งให้เนเมียวสีหบดีนำพลเข้ามาทางเหนือด้วยการตีล้านนา ล้านช้างและหัวเมืองเหนือก่อน และอีกทางหนึ่งให้มังมหานรธานำกองทัพเข้ามาทางใต้ ทั้ง 2 ทัพเข้าล้อมกรุงศรีอยุธยาไว้นานถึง 1 ปีครึ่งแม้ผ่านฤดูน้ำหลากก็ไม่ยกทัพกลับ ภายหลังแม่ทัพฝ่ายใต้ คือ มังมหานรธา เสียชีวิตลงก็ส่งแม่ทัพคนใหม่จากเมืองเมาะตะมะชื่อ เมงเยเมงละอูสะนา เข้ามาทำหน้าที่แทนจนในที่สุดก็สามารถตีกรุงศรีอยุธยาแตกได้ในปี พ.ศ. 2310 แต่กองทัพพม่าก็อยู่ได้ไม่นานเนื่องจากพระเจ้ามังระทรงให้เร่งทำการและรีบกลับเพื่อทำสงครามกับจีนในรัชสมัยของจักรพรรดิเฉียนหลง
ถึงแม้อาณาจักรอยุธยาจะถูกทำลายแต่สมเด็จพระเจ้าตากสินมหาราชก็ทรงสถาปนาศูนย์กลางอำนาจขึ้นมาใหม่ที่กรุงธนบุรี พระเจ้ามังระจึงทรงส่งแม่ทัพคนใหม่มา คือ อะแซหวุ่นกี้ นำทัพใหญ่เข้ามาปราบปรามฝ่ายธนบุรีในปี พ.ศ. 2318 อะแซหวุ่นกี้สามารถตีหัวเมืองพิษณุโลกแตกและกำลังจะยกทัพตามลงมาตามแม่น้ำเจ้าพระยา แต่ก็ต้องยกทัพกลับเนื่องจากการสิ้นพระชนม์ของพระเจ้ามังระในปี พ.ศ. 2319 จากนั้นก็เกิดการแย่งชิงราชสมบัติราว 4–5 ปี ก่อนที่จะกลับมามีความมั่นคงขึ้นอีกครั้งในรัชสมัยของพระเจ้าปดุง พระองค์ทรงยกทัพเข้าตีดินแดนยะไข่ได้สำเร็จ ซึ่งไม่เคยมีกษัตริย์พม่าพระองค์ใดทำได้มาก่อน ทำให้พระองค์เกิดความฮึกเหิม ยกกองทัพใหญ่มา 9 ทัพ 5 เส้นทาง ที่เรียกว่า สงครามเก้าทัพ ในรัชสมัยพระบาทสมเด็จพระพุทธยอดฟ้าจุฬาโลกมหาราช แต่ไม่ประสบความสำเร็จ
ในรัชสมัยพระเจ้าจักกายแมง พม่าได้ยึดครองแคว้นอัสสัมของอินเดียได้สำเร็จ ทำให้พม่าต้องเผชิญหน้ากับจักรวรรดิอังกฤษซึ่งกำลังล่าอาณานิคมอยู่ในขณะนั้น ก่อให้เกิดเป็นสงครามที่เรียกว่า "สงครามพม่า-อังกฤษครั้งที่หนึ่ง" กินระยะเวลา 2 ปี คือ พ.ศ. 2367–2369 สงครามจบลงด้วยชัยชนะของอังกฤษด้วยอาวุธยุทโธปกรณ์ที่เหนือกว่า มหาบัณฑุละ แม่ทัพพม่าที่เลื่องชื่อก็เสียชีวิตลง ทำให้ต้องลงนามในสนธิสัญญาชื่อ สนธิสัญญารานตะโบ พม่าจำต้องยกเมืองที่สำคัญให้แก่อังกฤษ เช่น มณีปุระ ยะไข่ ตะนาวศรี
ต่อมาได้มีการละเมิดสนธิสัญญาฉบับนี้ทำให้เกิดสงครามพม่า-อังกฤษครั้งที่สองและจบลงด้วยชัยชนะของอังกฤษ ในรัชสมัยของพระเจ้ามินดงพระองค์พยายามที่จะฟื้นฟูความเข้มแข็งของอาณาจักรขึ้นมาอีกครั้ง โดยสถาปนามัณฑะเลย์ขึ้นเป็นราชธานีมีการสร้างพระราชวังอย่างใหญ่โต แต่ในรัชสมัยของพระโอรสของพระองค์ คือ พระเจ้าธีบอ พระองค์ไม่สามารถควบคุมสถานการณ์ทั้งในและนอกประเทศไว้ได้ทำให้นำไปสู่การทำสงครามกับอังกฤษอีกครั้ง และครั้งนี้อังกฤษสามารถครอบครองพม่าไว้ได้หมดทั้งประเทศในปี พ.ศ. 2428 ทำให้พระเจ้าธีบอถูกบังคับให้สละราชสมบัติและเนรเทศไปอยู่ที่อินเดียหลังสิ้นสงครามพม่า-อังกฤษครั้งที่สาม ทรงเป็นกษัตริย์องค์สุดท้ายของพม่าและเป็นการสิ้นสุดระบอบกษัตริย์ในพม่าที่มีมายาวนาน
ราชวงศ์โก้นบอง มีกษัตริย์ทั้งหมด 11 พระองค์ กินระยะเวลาตั้งแต่ปี พ.ศ. 2295 จนถึงปี พ.ศ. 2428 มีเมืองหลวงหลายเมือง ทั้งชเวโบ ซะไกง์ อังวะ อมรปุระ และมัณฑะเลย์
อิตาลี่
ภัยธรรมชาติ